Lunchtime seminar pe tema “Lucian Blaga’s A Historical Being: An Exposition” la Secțiunea de Științe Umaniste a ICUB

Joi, 14 aprilie 2022, Secțiunea de Științe Umaniste a Institutului de Cercetare al Universității din București organizează prelegerea Lucian Blaga’s A Historical Being: An Exposition, susținută de Michael S. Jones, profesor invitat SSU-ICUB. 
Evenimentul va avea loc online, pe platforma Zoom, începând cu ora 14:00. Persoanele care care doresc să participe la prelegere sunt rugate să trimită un mesaj la adresa de e-mail iulia.nitescu@icub.unibuc.ro.
Informații despre invitat
Prof. univ. dr. Michael S. Jones predă filosofie și teologie la Liberty University (Statele Unite ale Americii) și este editor executiv al Journal for the Study of Religions and Ideologies. 
A primit două burse Fulbright, derulate la Universitatea „Babeş-Bolyai” (2000-2001) și la Universitatea din București (2014-2015). Invitatul este membru de onoare în board-ul Societății Blaga a fost președinte al Virginia Philosophical Association. 
Prof. univ. dr. Michael S Jones este autor al volumelor The Metaphysics of Religion: Lucian Blaga and Contemporary Philosophy (FDU Press, 2006) și Moral Reasoning: An Intentional Approach to Distinguishing Right from Wrong (Kendal Hunt, 2017), coautor al Talking About Ethics: A Conversational Approach to Moral Dilemmas (Kregel Academic, 2021) și coeditor al The Challenges of Multiculturalism in Central and Eastern Europe (Editura Provopress, 2005) și Education and Cultural Diversity (Editura Provopress, 2006). 
De asemenea, autorul a publicat numeroase articole în jurnale din SUA și România. 

Informații despre seria de evenimente
[bookmark: _GoBack]Lunchtime seminar este în prezent seminarul de cercetare al Secțiunii de Științe Umaniste a ICUB, în cadrul căruia membrii și cercetătorii asociați își pot prezenta lucrările. Seminarul începe la ora 14:00, iar cercetătorul are la dispoziție 40 de minute pentru a-și prezenta lucrarea, urmate de 30 de minute de dezbateri. Scopul acestui seminar este acela de a pune la dispoziție un mediu colegial, interdisciplinar și competitiv în care cercetătorii își pot testa ideile și perfecționa argumentele. Seminarul este deschis pentru membri ai Institutului și cercetători asociați, dar și pentru invitații acestora. 
Mai multe detalii despre lunchime seminar pot fi consultate aici.


